वादाखिलाफी के विरोध में कर्मचारी 7 मार्च को विधानसभा का करेंगे घेराव
सरकारकी वादा खिलाफी, संवादहीनता समान काम-समान वेतन के फैसले को लागू नहीं किए जाने से गुस्साए कर्मचारी 7 मार्च को हरियाणा विधानसभा कूच करेंगे। इसमें सभी विभागों के कर्मचारी भाग लेंगे। यह बात सर्व कर्मचारी संघ के राज्य प्रधान धर्मबीर फौगाट जिला प्रधान सुरेंद्र मान ने पत्रकारों से बातचीत में कही।
कर्मचारी नेताओं ने दावा किया कि विधानसभा कूच ऐतिहासिक होगा। संघ नेताओं ने 27 फरवरी से चल रहे विधानसभा सत्र में विपक्षी दलों के किसी भी विधायक द्वारा कर्मचारियों से की गई वादाखिलाफी मांगों का मामला नहीं उठाए जाने पर कड़ी नाराजगी व्यक्त की और विपक्षी दलों के विधायकों से बजट सत्र की शेष अवधि में कर्मचारियों के मसले को उठाने की मांग की है।
महासचिव सुभाष लाम्बा ने बताया कि विधानसभा चुनाव से पूर्व भाजपा ने अपने चुनावी घोषणा पत्र में कर्मचारियों से अनेक वादे किए थे, लेकिन अभी तक उन पर अमल नहीं किया है। प्रदेश में आबादी वर्कलोड के अनुसार लगभग 7 लाख पद रिक्त पड़े हुए हैं, जिसके कारण जनता को संतोषजनक सेवाएं नहीं दी जा रही हैं। सरकार इन पदों को पक्की भर्ती से भरते हुए बेरोजगार युवाओं को रोजगार देने की बजाय ठेके पर भर्तियां कर रही है। अभी तक 3.50 लाख पेंशनर्स तथा एक लाख से अधिक बोर्ड, निगम, पालिकाओं, परिषदों, विश्वविद्यालयों, सहकारी विभागों, पंचायतीराज संस्थाओं परियोजनाओं में कार्यरत कर्मचारियों को सातवें वेतन आयोग की सिफारिशों का लाभ नहीं मिला है। इस अवसर पर उपमहासचिव जीवन सिंह, केंद्रीय कमेटी सदस्य छबीलदास, सचिव अनिल शर्मा, उपप्रधान जयबीर मोर कोषाध्यक्ष सुरेंद्र सैनी आदि भी उपस्थित रहे।
सर्व कर्मचारी संघ के पदाधिकारी अपनी मांगों के बारे में बताते हुए।
hin_Deva hin_Deva hin_Deva hin_Deva hin_Deva